stanford-oval/wikipedia huggingface dataset:
แมงกะพรุนหนัง

| แมงกะพรุนหนัง |
| --- | --- |

ชนิด Rhopilema nomadica เกยตื้นบนหาด

การจำแนกชั้นทางวิทยาศาสตร์
อาณาจักร:: Animalia
ไฟลัม:: Cnidaria
ชั้น:: Scyphozoa
ชั้นย่อย:: Discomedusae
อันดับ:: Rhizostomae
วงศ์:: Rhizostomatidae
สกุล:: Rhopilema Haeckel, 1880

ชนิด
 6-7 ชนิด (ดูในเนื้อหา)
แมงกะพรุนหนัง (อังกฤษ: Edible jellyfish) เป็นสัตว์น้ำไม่มีกระดูกสันหลัง จำพวกแมงกะพรุนสกุลหนึ่ง จัดอยู่ในสกุล  Rhopilema
เป็นแมงกะพรุนแท้ คือ แมงกะพรุนที่จัดอยู่ในชั้นไซโฟซัว มีร่างกายเป็นก้อนคล้ายวุ้นโปร่งใส ไม่มีสี มีรูปร่างคล้ายร่ม ขนาดเส้นผ่าศูนย์กลางประมาณ 30 เซนติเมตร บริเวณขอบร่มเป็นริ้วตรงกลางด้านเว้ามีส่วนยื่นออกไปเป็นช่อคล้ายดอกกะหล่ำที่มีปากอยู่ตรงกลาง
แมงกะพรุนหนังดำรงชีวิตเป็นแพลงก์ตอน ไม่สามารถว่ายน้ำได้เอง แต่จะมีการเคลื่อนที่ด้วยการล่องลอยไปตามกระแสน้ำและการพัดพาไปตามคลื่นลม
โดยแมงกะพรุนหนังจัดเป็นแมงกะพรุนที่สามารถรับประทานได้ ชาวประมงจะจับกันในเวลากลางคืน ด้วยการล่อด้วยแสงไฟสีเขียว เมื่อได้แล้วจะนำไปล้างด้วยโซเดียมไบคาร์บอเนตและสารส้ม เพื่อให้เมือกหลุดจากตัวแมงกะพรุนและทำให้มีเนื้อที่แข็งขึ้น ก่อนจะนำไปพักไว้ เพื่อปรุงหรือเป็นส่วนผสมในอาหารประเภทต่าง ๆ เช่น ยำ, เย็นตาโฟ หรือสุกี้
อย่างไรก็ตาม แมงกะพรุนหนังก็ยังมีเข็มพิษที่มีพิษอยู่เช่นกันทุกชนิด แต่ทว่ามีพิษไม่ร้ายแรง เพียงโดนแล้วทำให้เกิดอาการระคายเคืองเท่านั้น
การจำแนก

Rhopilema Haeckel, 1880
Rhopilema asamushi Uchida, 1927 (เป็นชนิดเดียวกันกับ Rhopilema esculentum)
Rhopilema esculentum Kishinouye, 1891
Rhopilema hispidum
Rhopilema nomadica
Rhopilema rhopalophora (Haeckel)
Rhopilema rhopalophorum Haeckel, 1880
Rhopilema verrilli
แหล่งข้อมูลอื่น

ข้อมูลที่เกี่ยวข้องกับ Rhopilema ที่วิกิสปีชีส์
เมโลดรามา (อัลบั้ม)

เมโลดรามา (อังกฤษ: Melodrama) เป็นสตูดิโออัลบั้มลำดับที่ 2 ของนักร้องนักแต่งเพลงชาวนิวซีแลนด์ ลอร์ด เผยแพร่เมื่อวันที่ 16 มิถุนายน ค.ศ. 2017 โดยลานาและรีพับลิกเรเคิดส์ และเผยแพร่ผ่านยูนิเวอร์แซล หลังจากประสบความสำเร็จอย่างล้นหลามจากอัลบั้มเปิดตัว เพียวฮีโรอิน (2013) ลอร์ดก็ถอยห่างจากจุดสนใจและเดินทางไปมาระหว่างนิวซีแลนด์และสหรัฐอเมริกา เริ่มแรกได้รับแรงบันดาลใจจากความท้อแท้ต่อชื่อเสียง เธอเขียนอัลบั้ม เมโลดรามา เพื่อจับใจความอกหักและความสันโดษหลังจากการเลิกราครั้งแรก
ลอร์ดเลือกแจ็ก แอนโตนอฟฟ์เป็นผู้ร่วมทำงานหลัก เพราะเธอรู้สึกว่าจำเป็นต้องขยายงานศิลป์ของเธอจากเพียวฮีโรอิน ที่ผลิตโดยโจเอล ลิตเติล ผลงานขั้นสุดท้ายคือแผ่นเสียงอิเล็กโทรป็อปที่ผสมผสานท่วงทำนองจากเปียโน ซินธิไซเซอร์แบบพัลซิง และบีตอิเล็กทรอนิกส์ที่หนาแน่น นักวิจารณ์มองว่าอัลบั้มนี้เป็นการออกจากการผลิตที่ได้รับอิทธิพลจากฮิปฮอปแบบมินิมัลลิสต์จากรุ่นก่อน และถือว่าเป็นอัลบั้มแนวคิดหลวม ๆ ที่เล่าถึงอารมณ์ที่เกิดขึ้นจากงานปาร์ตีที่บ้าน เพลง "Green Light" "Perfect Places" และ "Homemade Dynamite" ได้รับการปล่อยตัวเป็นซิงเกิล ลอร์ดประชาสัมพันธ์อัลบั้มผ่านเทศกาลดนตรีหลายงาน และเมโลดรามาเวิลด์ทัวร์ในปี ค.ศ. 2017 และ ค.ศ. 2018
อัลบั้มนี้เป็นอัลบั้มแรกของลอร์ดที่ครองอันดับหนึ่งในสหรัฐอเมริกาและแคนาดา และยังครองอันดับสูงสุดในชาร์ตในออสเตรเลียและนิวซีแลนด์อีกด้วย ได้รับการรับรองระดับโกลด์หรือแพลตตินัมในประเทศดังกล่าวและสหราชอาณาจักร เมโลดรามาได้รับเสียงชื่นชมอย่างกว้างขวางจากนักวิจารณ์ร่วมสมัยและนำเสนอในรายการสิ้นปีและสิ้นทศวรรษต่าง ๆ ได้รับรางวัลนิวซีแลนด์มิวสิกอะวอดส์ สาขาอัลบั้มแห่งปี และได้รับการเสนอชื่อเข้าชิงรางวัลอัลบั้มแห่งปีในงานประกาศผลรางวัลแกรมมีประจำปี ครั้งที่ 60 ในปี ค.ศ. 2018 ซึ่งในปี ค.ศ. 2020 เมโลดรามาอยู่ในอันดับที่ 460 ในการแก้ไขรายการ 500 อัลบั้มที่ยิ่งใหญ่ที่สุดตลอดกาลของโรลลิงสโตน
การตอบรับเชิงวิจารณ์

| ผลคะแนน> ที่มา | ผลคะแนน> ค่าประเมิน |
| --- | --- |
เมทาคริติก: 91/100
เอนีดีเซ็นต์มิวสิก?: 8.7/10
คะแนนคำวิจารณ์
ที่มา: ค่าประเมิน
AllMusic: 
The A.V. Club: A
The Daily Telegraph: 
Entertainment Weekly: A
The Guardian: 
The Independent: 
NME: 
Pitchfork: 8.8/10
Rolling Stone: 
Vice: B+
การตอบรับเชิงวิจารณ์ > รายการสิ้นปี

| นักวิจารณ์/องค์กร | ช่วงเวลา | อันดับ | ปีที่ เผยแพร่ |
| --- | --- | --- | --- |
| ดิเอวีคลับ | สิ้นปี | 17 | 2017 |
| บีบีซี | สิ้นปี | 3 | 2017 |
| บิลบอร์ด | สิ้นปี | 3 | 2017 |
| จอน คารามานิกา (เดอะนิวยอร์กไทมส์) | สิ้นปี | 7 | 2017 |
| จอน พาเรเลส (เดอะนิวยอร์กไทมส์) | สิ้นปี | 7 | 2017 |
| คอนเซเควนซ์ออฟซาวด์ | สิ้นปี | 1 | 2017 |
| คอนเซเควนซ์ออฟซาวด์ | สิ้นทศวรรษ | 4 | 2019 |
| คอนเซเควนซ์ออฟซาวด์ | สิ้นทศวรรษ (เพลงป็อป) | 1 | 2019 |
| เอนเตอร์เทนเมนต์วีกลี | สิ้นปี | 1 | 2017 |
| เอนเตอร์เทนเมนต์วีกลี | 1990–2019 | * | 2020 |
| จีเนียส | สิ้นปี | 6 | 2017 |
| อินไซเดอร์ | สิ้นทศวรรษ | 8 | 2019 |
| เอ็นเอ็มอี | สิ้นปี | 1 | 2017 |
| เอ็นเอ็มอี | สิ้นทศวรรษ | 2 | 2019 |
| เอ็นพีอาร์ | สิ้นปี | 5 | 2017 |
| พาซแอนด์จ็อบ (เดอะวิลเลจวอซ์) | สิ้นปี | 4 | 2018 |
| พิตช์โฟร์ก | สิ้นปี | 5 | 2017 |
| พิตช์โฟร์ก | สิ้นทศวรรษ | 14 | 2019 |
| โรลลิงสโตน | สิ้นปี | 2 | 2017 |
| โรลลิงสโตน | สิ้นปี (เพลงป็อป) | 1 | 2017 |
| โรลลิงสโตน | สิ้นทศวรรษ | 7 | 2019 |
| โรลลิงสโตน | ตลอดกาล | 460 | 2020 |
| สเตอริโอกัม | สิ้นปี | 1 | 2017 |
| สเตอริโอกัม | สิ้นทศวรรษ | 17 | 2019 |
| ไทม์ | สิ้นปี | 5 | 2017 |
รายการเพลง

| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "Green Light" | Ella Yelich-O'Connor Jack Antonoff Joel Little |  Lorde  Antonoff  Frank Dukes  Kuk Harrell  | 3:54 |
| 2. | "Sober" | Yelich-O'Connor Antonoff |  Lorde  Antonoff  Malay  Harrell  | 3:17 |
| 3. | "Homemade Dynamite" | Yelich-O'Connor Tove Lo Jakob Jerlström Ludvig Söderberg |  Lorde  Dukes  Harrell  | 3:09 |
| 4. | "The Louvre" | Yelich-O'Connor Antonoff |  Lorde  Antonoff  Flume  S1  Dukes  | 4:31 |
| 5. | "Liability" | Yelich-O'Connor Antonoff |  Lorde  Antonoff  | 2:52 |
| 6. | "Hard Feelings/Loveless" | Yelich-O'Connor Antonoff |  Lorde  Antonoff  Dukes  Malay  | 6:07 |
| 7. | "Sober II (Melodrama)" | Yelich-O'Connor Antonoff |  Lorde  Antonoff  Dukes  S1  Harrell  | 2:58 |
| 8. | "Writer in the Dark" | Yelich-O'Connor Antonoff |  Lorde  Antonoff  | 3:36 |
| 9. | "Supercut" | Yelich-O'Connor Antonoff |  Lorde  Antonoff  Little  Dukes  Jean-Benoît Dunckel  | 4:37 |
| 10. | "Liability (Reprise)" | Yelich-O'Connor Antonoff |  Lorde  Antonoff  | 2:16 |
| 11. | "Perfect Places" | Yelich-O'Connor Antonoff |  Lorde  Antonoff  Andrew Wyatt  Dukes  T-Minus  Malay  | 3:41 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 40:59 |
| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 12. | "Green Light" (Chromeo remix) | Yelich-O'Connor Antonoff Little | Chromeo | 4:09 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 45:08 |
| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 12. | "Homemade Dynamite" (Remix) (featuring Khalid, Post Malone and SZA) | Ella Yelich-O'Connor Khalid Robinson Austin Post Solána Rowe Tove Lo Jakob Jerlström Ludvig Söderberg |  Dukes  Lorde  Harrell  | 3:34 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 44:33 |
หมายเหตุ
^[a]  หมายถึงผู้ผลิตเพิ่มเติม
^[b]  หมายถึงผู้ผลิตเสียง
^[c]  หมายถึงโปรดิวเซอร์เสียงร้องเพิ่มเติม
^[d]  ถูกเพิ่มในอัลบั้มหลังจากปล่อยซิงเกิล
แหล่งข้อมูลอื่น

เว็บไซต์ทางการ
Melodrama ที่ดิสคอกส์ (รายการวางจำหน่าย)
| ด ค กลอร์ด |
| --- | --- |
 รางวัลและการเข้าชิง  ผลงาน  เพลง 
สตูดิโออัลบั้ม:  เพียวร์เฮโรอิน  เมโลดรามา  โซลาร์พาวเวอร์ 
อีพี:  เดอะเลิฟคลับอีพี  เทนนิสคอร์ตอีพี  Te Ao Mārama 
ซาวด์แทร็ก:  เดอะฮันเกอร์เกมส์: ม็อกกิงเจย์, พาร์ต 1 
ซิงเกิล:  "Royals"  "Tennis Court"  "Team"  "Glory and Gore"  "Yellow Flicker Beat"  "Magnets"  "Green Light"  "Perfect Places"  "Homemade Dynamite"  "Solar Power"  "Stoned at the Nail Salon"  "Mood Ring"  "Fallen Fruit" 
ซิงเกิลประชาสัมพันธ์:  "Bravado"  "Buzzcut Season"  "Ribs"  "No Better"  "Liability"  "Sober" 
เพลงอื่น ๆ:  "Swingin Party"  "Everybody Wants to Rule the World"  "Meltdown"  "The Louvre"  "Supercut"  "Hard Feelings/Loveless"  "Writer in the Dark" 
ทัวร์:  เพียวร์เฮโรอิน  เมโลดรามา  โซลาร์พาวเวอร์ 
หนังสือ:  โกอิงเซาต์ 
เพลงที่เกี่ยวข้อง:  "Foil"  "All My Love"  "Don't Take the Money"  "Heartlines"  "Blouse" 
  หมวดหมู่ 
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย
แมงมุมน้ำ

| แมงมุมน้ำ |
| --- | --- |

แมงมุมน้ำ (ตัวเมีย) กับโพรงอากาศที่ใต้ท้อง
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Arachnida
อันดับ:: Araneae
วงศ์:: Cybaeidae
สกุล:: Argyroneta Latreille, 1804
สปีชีส์:: A.  aquatica
ชื่อทวินาม
Argyroneta aquatica (Clerck, 1758)

ชื่อพ้อง 
  Araneus aquaticus   Aranea aquatica   Aranea urinatoria   Aranea amphibia   Clubiona fallax 
แมงมุมน้ำ หรือ แมงมุมระฆังดำน้ำ (อังกฤษ: Diving bell spider, Water spider; ชื่อวิทยาศาสตร์: Argyroneta aquatica) เป็นแมงมุมชนิดหนึ่ง เป็นเพียงชนิดเดียวเท่านั้นที่อยู่ในสกุล Argyroneta โดยมาจากภาษากรีกคำว่า "Argyros" (ἄργυρος) แปลว่า "เงิน" และ "neta" หรือคำประดิษฐ์ใหม่  (บางทีอาจจะมาจาก  νητής) มาจากคำกริยา "นีโอ" (νέω) "ปั่น" หรือ "กรอ" โดยหมายถึง "เครื่องปั่นเงิน"
แมงมุมน้ำ เป็นแมงมุมที่แตกต่างจากแมงมุมชนิดอื่น ๆ อย่างสิ้นเชิง เพราะสามารถอาศัยอยู่ในน้ำได้ โดยอาศัยอยู่ในแหล่งน้ำตื้น ๆ เช่น หนอง, บึง หายใจโดยอาศัยโพรงอากาศที่สร้างไว้ใต้น้ำ โดยมีสาหร่ายหรือพืชน้ำสำหรับโพรงอากาศนั้นเกาะติดอยู่ มีขนที่มีลักษณะพิเศษที่นอกจากกันน้ำได้เหมือนแมงมุมชนิดอื่น ๆ แล้ว ยังสามารถกักอากาศได้มากกว่า ซึ่งเป็นหลักการเดียวกับระฆังดำน้ำ  เมื่อขึ้นมายังผิวน้ำ และใช้ส่วนที่เป็นท้องขึ้นมาสัมผัสกับอากาศ ขนเหล่านี้จะดูดซับอากาศไว้ และก็จะดำน้ำลงไปยังที่ ๆ จะสร้างโพรงอากาศนั้นแล้วเติมอากาศที่นำมา รอบแล้วรอบเล่าจนกว่าจะพอที่จะเข้าไปอาศัยอยู่ข้างในได้ โดยในแต่ละรอบจะอยู่ใต้น้ำได้ประมาณ 40 นาที แต่มีงานวิจัยจากนักวิทยาศาสตร์ชาวเยอรมันและออสเตรเลีย ระบุว่า แมงมุมน้ำสามารถที่จะอาศัยอยู่ใต้น้ำอย่างต่อเนื่องได้นานสุดถึง 24 ชั่วโมง
แมงมุมน้ำ พบกระจายพันธุ์ในทวีปยุโรป เช่น เกาะอังกฤษ จนถึงทางตอนเหนือของเอเชียและเอเชียตะวันออก เช่น คาบสมุทรเกาหลี, เกาะญี่ปุ่น  โดยล่าเหยื่อซึ่งได้แก่แมลงและสัตว์น้ำขนาดเล็กต่าง ๆ กินเป็นอาาหร เช่น ลูกปลา, ลูกอ๊อด, ลูกกุ้ง, ตัวอ่อนแมลงน้ำ เป็นต้น
แหล่งข้อมูลอื่น

ข้อมูลที่เกี่ยวข้องกับ Argyroneta aquatica ที่วิกิสปีชีส์
แมดเม็กซ์ 3 โดมบันลือโลก

| แมดเม็กซ์ 3 โดมบันลือโลก |
| --- | --- |

กำกับ: จอร์จ มิลเลอร์ จอร์จ โอกิลวี
เขียนบท: เทอร์รี เฮย์ส จอร์จ มิลเลอร์
สร้างจาก: ตัวละคร โดย จอร์จ มิลเลอร์ ไบรอน เคนเนดี
อำนวยการสร้าง: จอร์จ มิลเลอร์
นักแสดงนำ: เมล กิบสัน ทีนา เทอร์เนอร์
กำกับภาพ: ดีน เซมเลอร์
ตัดต่อ: ริชาร์ด แฟรนซิส-บรูซ
ดนตรีประกอบ: มอริส ฌาร์
บริษัทผู้สร้าง: เคนเนดีมิลเลอร์พรอดักชันส์ 
ผู้จัดจำหน่าย: โรดโชว์ฟิล์มดิสทริบิวเตอส์ (ออสเตรเลีย) วอร์เนอร์บราเธอส์ (ต่างประเทศ)
วันฉาย:   10 กรกฎาคม ค.ศ. 1985 (1985-07-10) 
ความยาว: 107 นาที
ประเทศ: ออสเตรเลีย
ภาษา: อังกฤษ
ทุนสร้าง: $10 ล้าน
ทำเงิน: $36 ล้าน (rentals)
แมดเม็กซ์ 3 โดมบันลือโลก (อังกฤษ: Mad Max Beyond Thunderdome) เป็นภาพยนตร์ออสเตรเลียประเภทหลังพยากรณ์ ดิสโทเปีย และโลดโผน กำกับโดยจอร์จ มิลเนอร์และจอร์จ โอกิลวี เขียนบทโดยมิลเลอร์และเทอร์รี เฮย์ส นำแสดงโดยเมล กิบสัน และทีนา เทอร์เนอร์ มีเรื่องราวเกี่ยวกับนักรบพเนจรผู้มีความสันโดดที่ถูกเนรเทศมายังทะเลทรายแห่งหนึ่ง โดยเขาได้เผชิญหน้ากับเด็กลัทธิคาร์โกคนหนึ่ง มีเนื่อเรื่องสำคัญเกี่ยวกับการตกของโบอิง 747 และการเสียชีวิตของกัปตันเครื่องบิน
ภาคนี้เป็นภาคต่อของ แมดแม็กซ์ ในปี ค.ศ. 1979 และ แมดเม็กซ์ 2 ในปี 1981 ถือเป็นภาคที่สามของภาพยนตร์ชุด แมดเม็กซ์ และเป็นภาคสุดท้ายที่แสดงโดยเมล กิบสันซึ่งรับบทเป็นแมกซ์ ร็อกอะแทนสกี
แมคโอเอส 8

| --- | --- |
รุ่นของระบบปฏิบัติการแมคโอเอสแบบดั้งเดิม
ผู้พัฒนา: บริษัทแอปเปิลคอมพิวเตอร์
ตระกูลระบบปฏิบัติการ: แมคอินทอช
สถานะการทำงาน: หยุดการสนับสนุนแล้ว
รหัสต้นฉบับ: Closed source
เผยแพร่สู่กระบวนการผลิต: 26 กรกฎาคม 1997; 27 ปีก่อน (1997-07-26)
รุ่นล่าสุด: 8.6 / 10 พฤษภาคม 2542
ชนิดเคอร์เนล: เคอร์เนลแบบโมโนลิธิก (68k), nanokernel (PowerPC)
ส่วนต่อประสานกับผู้ใช้ปริยาย: แอปเปิลแพลทินัม
สัญญาอนุญาต: ซอฟต์แวร์กรรมสิทธิ์
รุ่นก่อนหน้า: ซิสเท็ม 7
รุ่นถัดไป: แมคโอเอส 9
เว็บไซต์ทางการ: Apple - Products - Mac OS 8.6 ที่ เวย์แบ็กแมชชีน (เก็บถาวร กันยายน 22, 1999)
สถานะการสนับสนุน
หยุดการสนับสนุนตั้งแต่เดือนพฤษภาคม พ.ศ. 2544
แมคโอเอส 8 (อังกฤษ: Mac OS) เป็นระบบปฏิบัติการที่วางจำหน่ายโดยบริษัทแอปเปิลคอมพิวเตอร์เมื่อวันที่ 26 กรกฎาคม พ.ศ. 2540 โดยแมคโอเอสรุ่นนี้ได้มีการเปลี่ยนแปลงครั้งใหญ่มากไปจากแมคโอเอสรุ่นก่อน ๆ โดยส่วนติดต่อผู้ใช้มีการเน้นสีมากขึ้น และเป็นสัญลักษณฺของการรวมกันแบบทวีคูณของเทคโนโลยีของระบบปฏิบัติการชื่อ คอปแลนด์ (Copland) ซึ่งพัฒนาระหว่างปี พ.ศ. 2531 จนถึง พ.ศ. 2539 แมคโอเอส 8 ยังช่วยให้ภาพลักษณ์ของระบบปฏิบัติการของแมคอินทอชในขณะนั้นดูทันสมัยยิ่งขึ้น ขณะที่แอปเปิลกำลังพัฒนาแมคโอเอสเท็น ซึ่งเป็นระบบปฏิบัติการยุคต่อมา
แมคโอเอส 8 นับได้ว่าเป็นหนึ่งในผลิตภัณฑ์ซอฟต์แวร์ที่ประสบความสำเร็จอย่างยิ่งของแอปเปิล โดยมียอดจำหน่ายมากกว่า 1.2 ล้านชุดในสองสัปดาห์แรกของการวางจำหน่าย
ประวัติรุ่นของแมคโอเอส 8

| Version | Release date | Changes | Computer | Codename | Price |
| --- | --- | --- | --- | --- | --- |
| 8.0 | July 26, 1997 | Initial release | Power Macintosh G3 | Tempo | 99 USD |
| 8.1 | January 19, 1998 (download) เก็บถาวร 2007-08-19 ที่ เวย์แบ็กแมชชีน | HFS+ file system | iMac (Bondi Blue) Rev A. | Bride of Buster | Free update |
| 8.5 | October 17, 1998 | PowerPC required, Sherlock, Themes, 32-bit icons | iMac (Bondi Blue) Rev A. | Allegro | 99 USD |
| 8.5.1 | December 7, 1998  | Crash, memory leaks and data corruption fixes | iMac (5 flavors) | The Ric Ford (of Macintouch) Release | Free update |
| 8.6 | May 10, 1999 (download) เก็บถาวร 2010-12-04 ที่ เวย์แบ็กแมชชีน | New nanokernel to support Multiprocessing Services 2.0, battery life improvement | iBook | Veronica | Free update |
รายการอ้างอิง

↑  https://archive.today/20130209071935/http://www.versiontracker.com/dyn/moreinfo/macos/359
1 2  "Apple Sells 1.2 Million Copies of Mac OS 8; Best Software Product Sales Ever in First Two Weeks of Availability". คลังข้อมูลเก่าเก็บจากแหล่งเดิมเมื่อ April 23, 2009. สืบค้นเมื่อ October 1, 2017.
↑  "Mac OS 8 Sales on Fire". คลังข้อมูลเก่าเก็บจากแหล่งเดิมเมื่อ July 18, 2012. สืบค้นเมื่อ March 30, 2007.
แหล่งข้อมูลอื่น

Technical Note TN1102: Mac OS 8 ที่ เวย์แบ็กแมชชีน (เก็บถาวร กุมภาพันธ์ 22, 2004) from apple.com
Technical Note TN1121: Mac OS 8.1 ที่ เวย์แบ็กแมชชีน (เก็บถาวร เมษายน 10, 2004) from apple.com
Technical Note TN1142: Mac OS 8.5 ที่ เวย์แบ็กแมชชีน (เก็บถาวร สิงหาคม 21, 2004) from apple.com
Technical Note TN1163: Mac OS 8.6 ที่ เวย์แบ็กแมชชีน (เก็บถาวร มิถุนายน 19, 2004) from apple.com
Mac OS 8 Hardware Compatibility
แมคาเดเมีย

| แมคาเดเมีย |
| --- | --- |

ใบและผลของ Macadamia integrifolia

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
อันดับ:: Proteales
วงศ์:: Proteaceae
สกุล:: Macadamia F.Muell.

Species
 Macadamia claudiensis  Macadamia grandis  Macadamia hildebrandii  Macadamia integrifolia  Macadamia jansenii  Macadamia ternifolia  Macadamia tetraphylla  Macadamia whelanii  Macadamia neurophylla 
แมคาเดเมีย (อังกฤษ: macadamia) เป็นไม้ยืนต้นจำพวกหนึ่งที่อยู่ในวงศ์เหมือดคน (Proteaceae) ชื่อวิทยาศาสตร์คือ Macadamia integrifolia แม้ว่าแมคาเดเมียจะมีลักษณะเหมือนถั่ว แต่มันกลับไม่ใช่พืชตระกูลถั่ว เพราะไม่ได้อยู่ในวงศ์ Fabaceae แต่ถึงอย่างไรก็ตามมันก็เป็นต้นไม้ประเภทนัทที่มีคุณค่าทางอาหารสูงมากและมีราคาสูง ต้นไม้ชนิดนี้จะให้ผลดีก็ต่อเมื่อปลูกบนพื้นที่ค่อนข้างสูงเท่านั้น แมคาเดเมียเป็นพืชหนึ่งในเก้าสายพันธุ์ของดอกพืชในวงศ์ Proteaceae ซึ่งมีอยู่ตามพื้นที่ทางภาคตะวันออกของออสเตรเลีย นิวแคลิโดเนียและ ซูลาเวซี ในอินโดนีเซีย
ข้อมูลโภชนาการของแมคาเดเมีย

เมื่อเปรียบเทียบกับถั่วชนิดอื่น ๆ แล้ว เช่น อัลมอนด์และเม็ดมะม่วงหิมพานต์ แมคาเดเมีย มีไขมันสูงและโปรตีนต่ำแต่มีจำนวนของไขมันไม่อิ่มตัวเชิงเดี่ยวสูงที่สุด ซึ่งมีประโยชน์มากมีปริมาณ 22% ของกรดโอเมก้า 7 ซึ่งมีผลทางชีวภาพคล้ายกับไขมันอิ่มตัว
นอกจากนี้ยังมีโปรตีน 9% คาร์โบไฮเดรต 9% และใยอาหาร 2% เช่นเดียวกับแคลเซียม ฟอสฟอรัสและโพแทสเซียม โซเดียม ซีลีเนียม เหล็ก วิตามินบี และไนอาซิน
แมคาเดเมียมีระดับของกรดไขมันไม่อิ่มตัวเชิงเดี่ยวสูงที่สุดในอาหารเชิงพาณิชย์ต่างที่เป็นธรรมชาติ
แมคาเดเมียไม่มีคอเลสเตอรอล
แมคาเดเมียไม่มี Trans fatty acid กรดไขมันไม่อิ่มตัวเชิงเดี่ยวเป็นไขมันที่ 'ดี' และได้มีการวิจัยไว้ว่า สามารถลดระดับคอเลสเตอรอลในเลือด รวมทั้งการเสริมสร้าง การปกป้องการเพิ่มขึ้นของปริมาณ lipoproteins ซึ่งระดับคอเลสเตอรอลและไลโปโปรตีนนั้น เป็นตัวชี้วัดความเสี่ยงของโรคหัวใจ
การเก็บรักษา

การเก็บเพื่อรักษาคุณภาพที่ดีของแมคาเดเมียนั้น แตกต่างจากถั่วประเภทอื่น ๆ เป็นอย่างมาก ทั้งนี้เนื่องจาก ส่วนประกอบที่ละเอียดอ่อนสารอาหาร และปริมาณน้ำมันที่มีอยู่ในแมคาเดเมีย แมคาเดเมียที่ยังไม่ผ่านการอบนั้น ต้องเก็บรักษาในสภาพสิ่งแวดล้อมที่มีระดับความชื้น และออกซิเจนต่ำมาก ด้วยการลดระดับปริมาณออกซิเจนนั้น ทำให้ค่าเปอร์ออกไซด์นั้นลดลง ซึ่งค่าเปอร์ออกไซด์เป็นตัวชี้วัดกลิ่นหืนของแมคาเดเมีย ด้วยการลดระดับความชื้นนั้น ทำให้แมคาเดเมีย ไม่สูญเสียความกรอบนุ่มของเนื้อแมคาเดเมีย
เมื่อเปิดบรรจุภัณฑ์ของแมคาเดเมียแล้ว ควรเก็บรักษาไว้ในภาชนะสำหรับใส่อาหารที่ปิดสนิทหรือควรเก็บรักษาใน อุณหภูมิ ที่ใกล้เคียง ศูนย์องศาเซลเซียส เพื่อเป็นการลดระดับของ การดูดซับความชื้น และกลิ่นหืนได้
แหล่งข้อมูลอื่น

Flora of Australia: Macadamia เก็บถาวร 2012-10-03 ที่ เวย์แบ็กแมชชีน
Australia's most delicious bush nut เก็บถาวร 2006-07-22 ที่ เวย์แบ็กแมชชีน
Hawaii Macadamia Nut Association official web site
Macadamia Nuts : Thai Africa Inter Trading Co, Ltd.
แมคคาเดเมีย ของแม่ฮ่องสอน
แมงมุมเพื่อนรัก

สำหรับความหมายอื่น ดูที่ แมงมุมเพื่อนรัก (แก้ความกำกวม)
แมงมุมเพื่อนรัก (อังกฤษ: Charlotte's Web)  เป็นวรรณกรรมสำหรับเยาวชนที่มีชื่อเสียง ของ อี.บี. ไวท์ นักเขียนชาวสหรัฐ ตีพิมพ์ครั้งแรกเมื่อ พ.ศ. 2495  เป็นวรรณกรรมสำหรับเยาวชนเรื่องที่สอง ในจำนวน 3 เรื่อง ของไวท์ ต่อจาก สจ๊วต ลิตเติ้ล (พ.ศ. 2488) และ The Trumpet of the Swan (เสียงรักจากทรัมเป็ตหงส์) (พ.ศ. 2513)
แมงมุมเพื่อนรัก เป็นเรื่องราวเกี่ยวกับ แมงมุมชื่อ ชาร์ล็อต ซึ่งช่วยชีวิตลูกหมูชื่อ วิลเบอร์ ซึ่งถูกเลี้ยงเพื่อนำมาฆ่าเป็นอาหาร โดยการชักใย สะกดเป็นตัวอักษร เพื่อให้วิลเบอร์ได้ตกเป็นข่าวถึงความพิเศษ ไม่เหมือนหมูตัวอื่น และรอดพ้นจากการถูกฆ่าในที่สุด
วรรณกรรมเรื่องนี้ได้รับการตีพิมพ์ถึง 45 ล้านเล่ม ได้รับการแปลเป็นภาษาต่าง ๆ 23 ภาษา รวมทั้งภาษาไทย  แมงมุมเพื่อนรัก ฉบับภาษาไทย ตีพิมพ์โดย สำนักพิมพ์แพรวเยาวชน ได้รับคัดเลือกเป็นหนังสืออ่านนอกเวลาสำหรับนักเรียนชั้นมัธยมศึกษาตอนต้น
แหล่งข้อมูลอื่น

Charlotte's Web Summary
Charlotte's Web character profile
Charlotte's Web at amazon.com
แมงมุมลูกตุ้ม

| แมงมุมลูกตุ้ม |
| --- | --- |

แมงมุมลูกตุ้มชนิด Cladomelea debeeri

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Arachnida
อันดับ:: Araneae
อันดับย่อย:: Araneomorphae
วงศ์:: Araneidae
เผ่า:: Mastophoreae
สกุล:: 3 สกุล (ดูในเนื้อหา)

ชนิด
 66 ชนิด
แมงมุมลูกตุ้ม (อังกฤษ: Bolas spider) เป็นสัตว์ขาปล้องจำพวกแมงมุมกลุ่มหนึ่ง จัดอยู่ในเผ่า Mastophoreae ในวงศ์ Araneidae
จัดเป็นแมงมุมที่มีวิวัฒนาการขั้นสูงกลุ่มหนึ่ง โดยเป็นแมงมุมที่ไม่สร้างใย รวมทั้งจะไม่มีพฤติกรรมซุ่มตัวเพื่อล่าเหยื่อ แต่จะผลิตสารเคมีจำพวกฟีโรโมนที่มีกลิ่นคล้ายผีเสื้อกลางคืนเพื่อหลอกล่อให้ผีเสื้อกลางคืนเข้าใจผิดว่า เป็นผีเสื้อกลางคืนตัวเมีย และบินเข้ามาใกล้เพื่อผสมพันธุ์ ซึ่งแมงมุมลูกตุ้มจะไม่จับเหยื่อโดยตรงแต่จะรอให้เหยื่อเข้ามาใกล้ จากนั้นจะใช้ลูกตุ้มซึ่งเป็นกาวเหนียวที่ทำเตรียมไว้แล้วคล้องไว้ด้วยขาหน้า และด้วยดวงตาที่มีประสิทธิภาพการมองเห็นที่ดี จะใช้ขาหน้ากวัดแกว่งลูกตุ้มให้ไปติดกับเหยื่อ ซึ่งกาวเหนียวของลูกตุ้มนั้นมีความเหนียวมากแม้เหยื่อที่เป็นแมลงขนาดใหญ่ก็ไม่อาจดิ้นหลุดไปได้ง่าย ๆ
แมงมุมลูกตุ้ม กระจายพันธุ์ในหลายพื้นที่ เช่น ทวีปอเมริกา, แอฟริกา และออสตราเลเซีย
การจำแนก

แบ่งออกได้เป็น 66 ชนิด ใน 3 สกุล
Mastophora (ทวีปอเมริกา, 48 ชนิด)
Cladomelea (ทวีปแอฟริกา, 4 ชนิด)
Ordgarius (ออสตราเลเซีย, 12 ชนิด)
แมงมุมหว่านแห

| แมงมุมหว่านแห |
| --- | --- |

แมงมุมหว่านแหไม่ทราบชนิดกับลักษณะของเส้นใยที่เป็นรูปสี่เหลี่ยม

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Arachnida
อันดับ:: Araneae
อันดับย่อย:: Araneomorphae
วงศ์ใหญ่:: Uloboroidea
วงศ์:: Deinopidae C. L. Koch, 1850

สกุล
 Avella  Avellopsis  Deinopis  Menneus

แผนที่แสดงการกระจายพันธุ์
แมงมุมหว่านแห (อังกฤษ: Net-casting spider) เป็นสัตว์ขาปล้องจำพวกแมงมุมประเภทหนึ่ง จัดอยู่ในวงศ์ Deinopidae
แมงมุมหว่านแห มีรูปร่างที่แปลกแตกต่างออกไปจากแมงมุมทั่วไป โดยมีส่วนขาที่ยาว มีดวงตาคู่หนึ่งที่ใหญ่โต มีประสิทธิภาพในการมองเห็นโดยเฉพาะในเวลากลางคืนสูง อันเป็นเวลาที่ออกหากิน โดยจะมีพฤติกรรมสาวใยเส้นหนาแต่บางเบา และเหนียวให้เป็นลักษณะเหมือนกับร่างแห หรือตาข่ายรูปสี่เหลี่ยม และยึดไว้ด้วยขาคู่หน้าที่ยาวมากเหมาะสำหรับยืดกางออกให้กว้างที่สุด ส่วนขาคู่หลังทำหน้าที่เกาะยึดเส้นใยเพียงไม่กี่เส้น เหนือพื้นดินระยะใกล้ที่จะยึดแหลงมาถึง และเฝ้ารอเหยื่อที่ผ่านมาด้วยการมองจากดวงตา เมื่อมีเหยื่อผ่านมาจะทำการเอาเส้นใยเข้าคลุม โดยกางขาออกให้เต็มที่ แม้จะไม่เหมือนกับการที่มนุษย์ทอดแหหาปลา แต่ก็นับว่าเป็นพฤติกรรมการล่าเหยื่อที่แปลก
แมงมุมหว่านแห มีการกระจายเกือบทั่วโลกในเขตร้อนตั้งแต่ทวีปออสเตรเลียไปจนถึงทวีปแอฟริกาและทวีปอเมริกา ในฟลอริด้า เป็นต้น
การจำแนก

แบ่งออกได้เป็น 57 ชนิด ใน 4 สกุล
Avella O. P.-Cambridge, 1877
Avellopsis Purcell, 1904
Deinopis MacLeay, 1839
Menneus Simon, 1876
แมตตี ลี

แมทธิว ลี (อังกฤษ: Matthew Lee, MBE; เกิด 5 มีนาคม พ.ศ. 2541) เป็นนักกีฬากระโดดน้ำชายชาวอังกฤษ และเป็นผู้ชนะเลิศเหรียญทองโอลิมปิก เขามีความสามารถทั้งการกระโดดน้ำเดี่ยวและกระโดดน้ำแบบคู่ และข้ามรุ่นทั้งกระโดดน้ำสปริงบอร์ดและแพลตฟอร์ม 3 เมตร ลีได้รับรางวัลเหรียญทองจากรายการแพลตฟอร์ม 10 เมตรในการแข่งขันกีฬายุโรป 2015 และรายการแพลตฟอร์ม 10 เมตรคู่ผสมในการแข่งขัน European Diving Championships 2017 และเป็นแชมป์เยาวชนยุโรปสองครั้งในรายการสปริงบอร์ด 3 เมตร ในระดับโลก ลีได้รับรางวัลเหรียญเงินจากรายการแพลตฟอร์ม 10 เมตรคู่ผสมที่การแข่งขันชิงแชมป์โลก 2017 และในการแข่งขันชิงแชมป์โลก  2019 ลีและทอม เดลีย์ได้รับรางวัลเหรียญทองแดงในรายการ 10 เมตรชายคู่ เช่นเดียวกับเหรียญทองในเดือนกรกฎาคมปี พ.ศ. 2564 ในโอลิมปิกฤดูร้อน 2020 ที่โตเกียว
เม็กกาโลดอน

| เม็กกาโลดอน  สูญพันธุ์ ช่วงเวลาที่มีชีวิตอยู่: Early Miocene–Pliocene, c>  23–3.6Ma  PreꞒ Ꞓ O S D C P T J K Pg N      |
| --- | --- |

แบบจำลองของขากรรไกรเม็กกาโลดอน ที่พิพิธภัณฑ์ประวัติศาสตร์ธรรมชาติอเมริกา
สถานะการอนุรักษ์
 สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับ:: Lamniformes
วงศ์:: †Otodontidae
สกุล:: †Otodus
สปีชีส์:: †O.  megalodon
ชื่อทวินาม
†Otodus megalodon Agassiz, ค.ศ. 1843 

ชื่อพ้อง
  รายชื่อของชื่อพ้อง   สกุล Carcharias  C. giganteus  C. grosseserratus  C. incidens  C. macrodon  C. megalodon  C. mexicanus  C. polygurus  C. polygyrus  C. productus  C. (Prionodon) incidens    สกุล Carcharocles  C. subauriculatus  C. megalodon  C. megalodon megalodon  C. productus    สกุล Carcharodon  C. arcuatus  C. branneri  C. brevis  C. costae  C. crassidens  C. crassirhadix  C. crassus  C. gibbesi  C. gigas  C. helveticus  C. humilis  C. intermedius  C. latissimus  C. leviathan  C. megalodon  C. megalodon indica  C. megalodon megalodon  C. megalodon polygyra  C. megalodon productus  C. megalodon siculus  C. megalodon yamanarii  C. morricei  C. polygurus  C. polygyrus  C. productus  C. quenstedti  C. rectidens  C. rectideus  C. semiserratus  C. subauriculatus  C. tumidissimus  C. turicensis    สกุล Megaselachus  M. arcuatus  M. auriculatus falciformis  M. branneri  M. brevis  M. crassidens  M. crassirhadix  M. crassus  M. gigas  M. heterodon  M. humilis  M. incidens  M. leviathan  M. megalodon  M. megalodon indicus  M. polygyrus  M. productus  M. rectidens  M. semiserratus  M. subauriculatus    สกุล Procarcharodon  P. megalodon  P. megalodon megalodon    สกุล Otodus  O. (Megaselachus) megalodon    สกุล Selache  S. manzonii    
เม็กกาโลดอน (อังกฤษ: Megalodon; มาจากภาษากรีกโบราณคำว่า μέγας (megas) "ใหญ่, ทรงพลัง" และ ὀδoύς (odoús), "ฟัน" รวมกันแปลว่า ฟันใหญ่) หรือเรียกสั้น ๆ ว่า เม็ก (Meg) ปลาฉลามเป็นปลาฉลามขนาดใหญ่ เดิมใช้ชื่อวิทยาศาตร์ว่า Carcharocles megalodon แต่ปัจจุบันได้มีการพิจารณาใหม่ให้ใช้ชื่อวิทยาศาสตร์ว่า Otodus megalodon อยู่ในวงศ์ Otodontidae ซึ่งเป็นวงศ์ของปลาฉลามขนาดใหญ่ที่สูญพันธุ์ไปแล้วตั้งแต่ยุคก่อนประวัติศาสตร์ ในอันดับ Lamniformes
ในช่วงที่มีชีวิตอยู่

เม็กกาโลดอน มีชีวิตอยู่ในราว 23 ถึง 3.6 ล้านปีก่อน สมัยไมโอซีนตอนต้นถึงไพลโอซีน โดยแหวกว่ายอยู่ในทั่วทุกมหาสมุทรเขตที่อบอุ่นและตามแนวปะการังที่อุดมสมบูรณ์ มันเป็นฉลามที่มีขนาดใหญ่ โดยงานวิจัยล่าสุดระบุว่ามันมีขนาดอยู่ที่ราวๆ 10-13 เมตร นักบรรพชีวินวิทยาคาดว่าเม็กกาโลดอนกินอาหารหลากหลาย ซึ่งส่วนใหญ่เป็นสัตว์เลี้ยงลูกด้วยนมในทะเล เช่น วาฬ เนื่องจากมีการค้นพบฟอสซิลวาฬและสัตว์เลี้ยงลูกด้วยนมในทะเลอื่นๆที่มีรอยกัดของเม็กกะโลดอน